**Formular *Pristanka na sudjelovanje u istraživanju* ima sljedeće dijelove**

**1. Naziv istraživanja**

**2. Istraživač(i)**

Treba navesti ime i prezime, kontakt telefon te adresu e-pošte. Kod diplomskih radova, osim imena studenta, treba navesti i ime mentora.

**3. Svrha istraživanja**

Kratko, u nekoliko rečenica, treba navesti svrhu istraživanja, kako bi sudionicima bilo jasno o čemu se u istraživanju radi. U slučaju kada se sudioniku predstavi lažna svrha istraživanja, obmana i razlozi za nju moraju biti detaljno objašnjeni u postupku obavještavanja sudionika o svrsi istraživanja. Ovdje sudioniku treba reći i to da će uvid u rezultate istraživanja imati po njihovoj objavi ili da, i prije toga, od istraživača može dobiti relevantne informacije.

**4. Postupak istraživanja**

Ovaj dio *Pristank*a podrazumijeva detaljniji opis postupaka kojima će sudionik biti izložen u istraživanju, te što se od njega tijekom postupka očekuje. Također ga se na ovom mjestu informira da na pitanja ne mora odgovoriti ako ne želi, odnosno da u odabranim postupcima ne mora sudjelovati.

**4. Rizici, stres, neugoda**

U ovom dijelu sudioniku valja detaljno opisati eventualne rizike, stres i/ili neugodu kojima će u istraživanju biti izložen. Valja, međutim, istaknuti i koristi koje ispitanik ima od sudjelovanja, ako one postoje (npr. uvid u vlastite reakcije, prigoda da se temeljitije razmisli o nekim pitanjima koja se u istraživanju postavljaju, prigoda da sudionik svojim odgovorima omogući da se ljudima pomogne na primjereniji način ili što slično).

U situacijama koje, međutim, nose rizik, ili izlažu sudionika stresu ili/i neugodi, to treba vrlo jasno i detaljno reći i opisati. Na temelju toga opisa sudionik mora imati jasnu ideju što ga u istraživanju čeka, te mu ovo objašnjenje treba pomoći da donese odluku o sudjelovanju ili nesudjelovanju. Ovaj postupak ne odnosi se samo na istraživanja koja mogu izazvati fizičku neugodu (npr. izlaganje vrlo glasnim zvukovima) nego i na istraživanja koja sudioniku iz bilo kojeg razloga mogu biti neugodna (npr. ispitivanje o traumatskim doživljajima, stavovima o osjetljivim pitanjima i sl.). Uvijek kada postoji opravdano očekivanje da bi sudjelovanje u istraživanju sudionika moglo uznemiriti, valja na ovom mjestu sudionika podsjetiti da od ispitivanja može uvijek odustati bez posljedica.

**4. Ostale informacije**

Ako se individualni odgovori ispitanika namjeravaju objaviti, treba dati informacije o načinima na koji će se zaštititi njegov identitet. Sudionik u tim slučajevima svojim potpisom na *Pristanak na sudjelovanje u istraživanju* daje i pristanak da se dani podaci objave, pod uvjetima koji su na ovom mjestu istaknuti. Da bi se, međutim, izbjegli nesporazumi, dobro je da se u ovom dijelu *Pristanka na sudjelovanje*, naravno ako za to postoji potreba, naznači da će se dodatno tražiti dopuštenje ispitanika da se njegovi individualni podaci objave, npr. u slučaju intervjuiranja kada odgovori ispitanika mogu poslužiti kao ilustracija.

Ovaj *Formular* usvojen je na sjednici Vijeća Odsjeka za fonetiku 10. veljače 2020. i stupaj na snagu s danom usvajanja.